text: [{"text_idx": "#000004", "text": "Jilli qondaaltota mootummaa Sa\u2019uudii fi bakka bu\u2019oota hawaasa daldala biyyattii miseensa 50 qabu kun, itti aanaa ministeera haajaa alaa Sa\u2019uudii Ahmad Al-Qaxaanin kan durfamu yoo tahu, daaw\u2019annaa guyyaa sadihiif Ityoophiyaa seene. Haaluma kanaan Mr. Al-Qaxaaniin Itti aantuu ministeera haajaa alaa Aadde Hiruut Zammane waliin mari\u2019atanii jiru."}, {"text_idx": "#000005", "text": "Marii kana irratti aadde Hiruut Zammane, hariiroon Ityoophiyaa fi Sa\u2019uudii hariiroo mootummaa biyyoota lamaanii irra darbee, hariiroo ummata biyyoota lamaanii yeroo dheeraaf ture tahuu ibsite. Aadde Hiruut itti dabaluudhaanis, hariiroon dippilomaasii biyyoota lamaanii bara 1940 kan eegale yoo ta\u2019u, hariiroo Ityoophiyaa fi Sa\u2019uudii gama siyaasaa, diinagdee, investimantii, turizimii fi misoomaatiin caalatti cimsuun waliin hojjechuuf Ityoophiyaan qophii tahuu ibsuu isii odeeyfannoon ni addeessa."}, {"text_idx": "#000006", "text": "Itti aanaan Ministera Haajaa Alaa Sa\u2019uudii Ahmad Al-Qaxaanii gama isaatiin, simannaa godhameef galateeffachuun hariiroon zamana dheeraaf biyyoota lamaan jidduu ture kun cimee akka itti fufu, biyyi isaa karoora qopheessitee gama adda addatiin hojilee heddu raawwataa jiraachuu ibse."}, {"text_idx": "#000007", "text": "Jilli mootummaa Sa\u2019uudii turtii isaatiin qaamolee mootummaa gara garaa fi hawaasa daldalaa dhaabbilee dhuunfaa waliin haala hariiroo Ityoophiyaa fi Sa\u2019uuudii cimsuun danda\u2019u irratti marii ni geggeessu jedhamee eegama."}, {"text_idx": "#000015", "text": "Nuuralhudaan Miidiyaa Tajaajila hawaasa Muslimaatiif dhaabbate. wanti irratti xiyyeeffatee dalagu diin Islaamaa barsiisuudha. miidiyaa kanarraan Ulamaa\u2019ileen Islaamaa gurguddoon heddu diin barsiisutti jiru. keessumattuu karaa saatalaayitiitiin tajaajilli hawaasa biyya keessa jiru dhaqqabu qooda guddaa qaba. Websaayitiin kunis namoota biyya alaa jiran tajaajiluuf qophaaye. namoonni Nuuralhudaa qunnamuu barbaaddan irratti nuuf barreessaa."}]